Document ID: 31993R1170

KOMISSION ASETUS (ETY) N:o 1170/93,
annettu 13 päivänä toukokuuta 1993,
metsäpalojen torjunnasta yhteisössä annetun neuvoston asetuksen (ETY) N:o 2158/92 soveltamista koskevista yksityiskohtaisista säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon metsäpalojen torjunnasta yhteisössä 23 päivänä heinäkuuta 1992 annetun neuvoston asetuksen (ETY) N:o 2158/92 () ja erityisesti sen 4 artiklan 4 kohdan,
sekä katsoo, että
yhteisön metsäpalojen torjuntatoiminnan mukaisesti esitetyissä ohjelmia tai hankkeita koskevissa tukihakemuksissa on oltava kaikki tiedot, joiden avulla on mahdollista tutkia mainitut ohjelmat tai hankkeet suhteessa asetuksen (ETY) N:o 2158/92 tavoitteisiin ja vaatimuksiin,
hakemukset on esitettävä yhdenmukaisessa muodossa niiden tutkimisen ja vertailun helpottamiseksi,
jäsenvaltiot pyytävät sitten komissiota maksamaan osan hyväksytyistä kuluista; on tarpeen säätää maksuhakemuksia koskevista yksityiskohtaisista säännöistä ja erityisesti hakemuksiin liitettävien todistusasiakirjojen luonteesta,
jäsenvaltioiden nimeämät viranomaiset tai toimielimet toimittavat todistusasiakirjat perille; kyseisten toimien tehokkaan valvonnan varmistamiseksi olisi täsmennettävä kyseisten viranomaisten tai toimielinten tehtävät, asianomaisen jäsenvaltion asetusten ja lakien tai edellä mainittujen viranomaisten tai toimielinten toteuttamien toimenpiteiden mukaisesti laadittujen todistusasiakirjojen luonne sekä kussakin jäsenvaltiossa käytössä olevat tarkastusmenetelmät,
komissiolle on ilmoitettava, että toimet toteutetaan niiden päätösten mukaisilla edellytyksillä ja mukaisissa määräajoissa, joilla tuki myönnetään,
tuen tai sen osan maksamista varten olisi täsmennettävä ne asiakirjat, jotka viranomaisten tai toimielinten on toimitettava komissiolle, jotta se voi todeta, että kaikki maksuedellytykset täyttyvät; kyseisissä asiakirjoissa on oltava täydelliset tiedot samassa muodossa esitettyinä, jotta maksupyynnöt voitaisiin käsitellä nopeasti ja yhdenmukaisesti,
komission on voitava pyytää edellä mainittuja viranomaisia tai toimielimiä esittämään lisätositteita tai lisäasiakirjoja, jos se katsoo, etteivät niiden säännöllisesti toimittamat asiakirjat riitä, tai jos niiden sisältö vaikuttaa epätäydelliseltä toimien rahoitusedellytysten tai muiden seikkojen tarkistamiseksi,
on tärkeää säätää komission ja asianomaisen jäsenvaltion yhteistyöstä paikan päällä tehtävien tarkastusten täyden tehokkuuden varmistamiseksi,
yhteisön taloudellisen tuen maksamisen lykkäämistä, alentamista tai lopettamista koskevaa menettelyä ei olisi aloitettava kuulematta ennalta asianomaista jäsenvaltiota ja antamatta vastuussa olevalle toimielimelle mahdollisuutta esittää havaintojaan,
asiakirjat, jotka näiden viranomaisten tai toimielinten on toimitettava komissiolle, olisi yksilöitävä, koska tuki on maksettu toiminnan täytäntöönpanosta vastaavalle elimelle jäsenvaltion tätä varten nimeämän viranomaisen tai toimielimen välityksellä, ja
tässä asetuksessa säädetyt toimenpiteet ovat pysyvän metsäkomitean lausunnon mukaiset,
ON ANTANUT TÄMÄN ASETUKSEN:
TUKIHAKEMUKSET
1 artikla
1. Asetuksen (ETY) N:o 2158/92 4 artiklan 1 kohdassa tarkoitettujen ohjelmien ja hankkeiden toteuttamiseen tarkoitetuissa yhteisön taloudellista tukea koskevissa hakemuksissa on oltava tämän asetuksen liitteissä A ja B mainitut tiedot ja todistusasiakirjat.
2. Hakemukset on esitettävä kolmena kappaleena liitteiden A ja B mukaisessa muodossa.
3. Hakemuksia, jotka eivät täytä 1 ja 2 kohdan edellytyksiä, ei oteta huomioon.
TUKIEN MAKSAMINEN
2 artikla
1. Kahden kuukauden kuluessa tämän asetuksen voimaantulosta viranomaisten tai toimielinten, jotka jäsenvaltiot ovat nimenneet asetuksen (ETY) N:o 2158/92 7 artiklan säännösten mukaisesti, on toimitettava komissiolle luettelo todistusasiakirjoista, jotka edunsaajan on toimitettava. Kaikki luetteloon tehdyt muutokset on ilmoitettava komissiolle kahden kuukauden kuluessa muutoksen hyväksymisestä.
Todistusasiakirjoilla tarkoitetaan kaikkia asianomaisen jäsenvaltion lakien ja asetusten tai edellä mainittujen viranomaisten tai toimielinten toteuttamien toimenpiteiden mukaisesti laadittuja asiakirjoja, joilla voidaan todistaa, että kutakin hanketta koskevat edellytykset täyttyvät.
Luettelossa on oltava:
P kuvaus todistusasiakirjoista sekä maininta säännöksistä tai toimenpiteistä, joiden perusteella ne on laadittu,
P lyhyt kuvaus todistusasiakirjojen sisällöstä.
2. Viranomaisten tai toimielinten on toimitettava 1 kohdassa säädetyn määräajan kuluessa komissiolle myös yksityiskohtainen kuvaus niistä käytetyistä tarkastusmenetelmistä, joihin ne nojautuvat liitteessä C olevaa todistusta laadittaessa.
3. Komissio voi määrätä jäsenvaltiot täydentämään luetteloa muilla todistusasiakirjoilla, jotka se katsoo tarpeellisiksi maksuhakemuksissa mainittujen kustannusten hyvittämiskelpoisuuden vahvistamiseksi; samasta syystä se voi pyytää jäsenvaltiot tiukentamaan tarkastuksiaan.
3 artikla
Viranomaisten tai toimielinten on toimitettava komissiolle asiakirja, jossa annetaan selvitys töiden etenemisvaiheesta, 12 kuukauden kuluessa tuen myöntämistä koskevan päätöksen tiedoksi antamisesta.
Jos tukihakemuksen ohjeista ja päätöksessä mainittujen tietojen vastaisesti töitä ei ole aloitettu mainitun 12 kuukauden kuluessa, viranomaisten tai toimielinten on eriteltävä aloittamatta jättämisen syyt; tarvittaessa niiden on toimitettava komissiolle töistä vastaavien toimielinten antamat riittävät takeet siitä, että työt aloitetaan lähitulevaisuudessa. Jos tällaisia takeita ei voida esittää tai jos komissio arvioi takeet riittämättömiksi, tuen maksua lykätään, sitä alennetaan tai se peruutetaan.
4 artikla
Viranomaiset tai toimielimet voivat toimittaa maksuhakemukset heti, kun urakan vuosittainen työvaihe on saatu päätökseen.
Mainittuihin hakemuksiin, jotka on esitettävä kahtena kappaleena, sisältyvät liitteissä C 1, C 2 ja C 3 mainitut todistukset ja asiakirjat.
5 artikla
Töiden suorittamisen tehokkaan valvonnan toteuttamiseksi viranomaisten tai toimielinten on toimitettava komissiolle sen pyynnöstä ja sen asettamassa määräajassa mikä tahansa 2 artiklassa tarkoitetuista todistusasiakirjoista tai oikeaksi todistettu jäljennös tai mikä tahansa muu asiakirja, jolla voidaan todistaa, että kutakin toimintaa koskevat edellytykset täyttyvät.
6 artikla
Jos komissio katsoo tarpeelliseksi tehdä tarkastuksen paikan päällä, se ilmoittaa siitä etukäteen sille jäsenvaltiolle, jonka alueella se aikoo tarkastuksen tehdä, ja kutsuu kyseisen jäsenvaltion mukaan tarkastukseen; jäsenvaltioiden on toteutettava tarpeelliset toimenpiteet tarkastusten tekemisen helpottamiseksi.
7 artikla
Ennen kuin komissio aloittaa yhteisön taloudellisen tuen lykkäämistä, alentamista tai lopettamista koskevan menettelyn, se:
P ilmoittaa siitä jäsenvaltiolle, jonka alueella toiminta piti suorittaa, jotta kyseinen jäsenvaltio voi ottaa asiaan kantaa,
P kuulee kyseisten maksujen vastaanottajaksi nimettyä viranomaista tai toimielintä,
P pyytää toimen toteuttamisesta vastaavaa viranomaista tai toimielintä ilmoittamaan 2 artiklassa tarkoitettujen viranomaisten tai toimielinten välityksellä syyt säädettyjen edellytysten noudattamatta jättämiseen.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.,
Tehty Brysselissä 13 päivänä toukokuuta 1993.

Labels: 10
20
15
6